open-index/open-wikipedia-markdown huggingface dataset:
Surinamo vyrų futbolo rinktinė

**Surinamo vyrų futbolo rinktinė** – Surinamui atstovaujanti nacionalinė futbolo komanda, kurią kontroliuoja Surinamo futbolo federacija. Rinktinė nedalyvavo nė viename pasaulio čempionate, bet 2021 m. debiutavo CONCACAF Aukso taurėje. Tai viena buvusių Nyderlandų kolonijų, esanti Pietų Amerikoje ir kaip Gajana bei Prancūzų Gviana dalyvauja CONCACAF taurėje. Iki 1975 m. kai Surinamas tapo nepriklausomas, jis dalyvavo kaip *Nyderlandų Gajanos vyrų futbolo rinktinė*.

Daug Suriname gimusių, arba gimusių Nyderlanduose, bet Surinamo kilmės, galėjo pasirinkti žaisti už Surinamo, arba Olandijos rinktinę. Kai kurie tokių žaidėjų: Edgar Davids, Clarence Seedorf, Aron Winter, Romeo Castelen, Jimmy Floyd Hasselbaink.

## Dalyvavimas pasaulio čempionatuose

## Dalyvavimas CONCACAF taurėje
* 1991 – *neįveikė atrankos*
* 1993 – *atsisakė dalyvauti*
* 1996 – *neįveikė atrankos*
* 1998 – *nedalyvavo*
* 2000–2002 – *neįveikė atrankos*
* 2003 – *atsisakė dalyvauti*
* 2005–2019 – *neįveikė atrankos*
* 2021 – I etapas
* 2023 – *neįveikė atrankos*
* 2025 – I etapas

## Dalyvavimas Panamerikos žaidynėse
* 1951–1987 – *nedalyvavo*
* 1991- I etapas
* 1995–2019 – *nedalyvavo*

## Pasiekimai [[Karibų taurė]]je
* 1 vieta: 1978 m.
* 2 vieta: 1979 m.
* 4 vieta: 1985, 1994, 1996 m.

## Treneriai

* S. Mobach (1936)
* Morris Wijngaarde (1946)
* Wim de Bois (1948)
* André Kamperveen (1958–1962)
* Humbert Boerleider (1973)
* Ollie Camps (1976)
* Walther Braithwaite (1976–1977)
* Rob Groener (1978–1979)
* Armand Sahadewsing (1980–1982)
* Walther Braithwaite (1985–1986)
* Paul Bhagwandas (1989–1993)
* Frits Purperhart (1996–1997)
* Ronald Kolf (2000–2001)
* Edgardo Baldi (2003–2004)
* Andy Atmodimedjo (2004)
* Wensley Bundel (2005)
* Leo Koswal (2006)
* Kenneth Jaliens (2006–2008)
* Wensley Bundel (2008–2010)
* Kees Zwamborn (2010)
* *[[Ricardo Winter]]* (2010–2011)
* *[[Kenneth Jaliens]]* (2011–2012)
* *[[Ricardo Winter]]* (2012)
* *[[Roberto Gödeken]]* (2013–2014)
*  Dean Gorré (2015)
* Roberto Gödeken (2016–2017)
* Eugene Verwey (2018)
*  Dean Gorré (2018–2021)
*  Stanley Menzo (2022)
*  Aron Winter (2022–2023)
*  Stanley Menzo (2024–)

## Šaltiniai
Vėlaičiai (Rietavas)

**Vėlaičiai** (anksčiau ***Vėlaičiai II***) – kaimas Rietavo savivaldybėje, 10 km į pietus nuo Tverų, prie Žemaičių plento ir nuo jo atsišakojančio kelio . Prateka Smertupalis.

## Istorija

2017 m. panaikinus Vėlaičius I, kaimas pervadintas į Vėlaičius.

## Gyventojai

## Šaltiniai
Prezidento Valdo Adamkaus gimnazija

**Prezidento Valdo Adamkaus gimnazija** – dieninė, savarankiško mokymosi bendrojo lavinimo mokykla Kaune, Bitininkų g. 31, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190135447. Steigėjai Kauno miesto savivaldybės taryba ir Vilkaviškio vyskupijos kurija.

## Istorija
Seniavos pradinė mokykla įkurta 1920 m. Seniavos dvare, šiai mokyklai buvo priskirti kiti aplink esantys kaimai. 1931 m. atidaryta mokykla Fredoje, 1936 m. – Julijanavoje. 1945 m. Julijanavos mokykla perorganizuota į VI progimnaziją. 1949 m. rugsėjo 8 d. Kauno m. Darbo žmonių deputatų tarybos Vykdomojo komiteto sprendimu Nr. 527 VI progimnazija perorganizuota į 14-ąją vidurinę mokyklą.

Tuometinė mokykla buvo įsikūrusi keliuose pastatuose Veiverių gatvėje, dirbo 22 mokytojai, mokėsi 415 mokinių. 1951 m. mokyklą baigė pirmoji 15 abiturientų laida. Mokinių skaičius sparčiai didėjo: 1958 m. jų buvo 871, mokykla dirbo dviem pamainom. 1959 m. spalio 14 d. Kauno miesto DŽDT VK sprendimu Nr. 884 nuspręsta pradėti naujojo mokyklos pastato Bitininkų g. statybą. 1962 m. spalio 2 d. atidaryta 1040 vietų mokykla. Mokinių skaičius vis didėjo (1967 m. – 1395, 1970 m. – 1400) ir mokykla vėl pradėjo dirbti dviem pamainom.

1990 m. sausio 17 d. Liaudies deputatų tarybos Vykdomojo komiteto sprendimu Nr. 22 mokyklai grąžintas Julijanavos vardas. 1992 m. mokyklai atiduotos darželio patalpos ir visos pradinės klasės persikėlė ten. Mokykla pradėjo dirbti viena pamaina. 1998 m. įsteigtas mokyklos muziejus. Nuo 2009 m. rugpjūčio 21 d. mokykla tapo katalikiška. Ji priklauso Lietuvos katalikiškų mokyklų asociacijai. 2012 m. pakeistas pavadinimas iš Kauno Julijanavos katalikiškos vidurinės mokyklos į Kauno šv. Pranciškaus mokyklą.

2015 m. mokykla perorganizuota į gimnaziją. 2016 m. gimnazijai suteiktas Prezidento Valdo Adamkaus vardas.

## Direktoriai
* 1949 m. Marcelius Žiūraitis
* V. Štukas, M. Taparauskas, J. Adomavičius, V. Kazlauskas, B. Tilvikas, P. Andrulis, P. Kuprys, Š. Baronas
* 1993–2013 m. Viktoras Zuzevičius
* nuo 2013 m. Rita Mikalauskienė

## Mokiniai
37 mokiniai mokyklą baigę medaliu ar su pagyrimu. Tarp auklėtinių aktoriai Antanas Šurna, J. Kazlauskaitė, Rasa Bartninkaitė, stalo tenisininkės Asta ir Roma Giedraitytės, krepšininkai Linas Kleiza ir Edgaras Ulanovas, boksininkas Egidijus Kavaliauskas, poetas Gintaras Patackas;  mokslininkai: biologė A. Stašytė, filosofas Bronius Kuzmickas,literatūros istorikas Leonas Gudaitis,   miškininkai doc. Algirdas Brukas, dr. Vilius Brukas, doc. Ramunis Budriūnas, veterinarė prof. Jūratė Šiugždaitė, psichologė doc, Junona Almonaitienė, filologė doc. Ilona Mickienė, gydytoja doc. Eglė Markūnienė, doc. Nida Ambrazė.

## Nuorodos
* Gimnazijos svetainė
Kauno Jurgio Dobkevičiaus progimnazija

**Kauno Jurgio Dobkevičiaus progimnazija** – dieninė, savarankiško mokymosi bendrojo lavinimo mokykla Kaune, V. Čepinskio g. 7, vykdanti pradinio, pagrindinio (I pakopos) ir papildomo ugdymo programas lietuvių kalba. Įstaigos kodas 190135785. Mokykloje nuo antros klasės sustiprintai dėstomos  anglų kalba vykdomas kryptingas meninis ugdymas. Steigėjas Kauno miesto savivaldybės taryba.

## Istorija

Po Pirmojo pasaulinio karo Kauno priemiestis Aleksotas prijungtas prie Kauno miesto, o 1919 m. įkurta pirmoji mokykla. 1951 m. Aleksote, ant Mildos kalno, pastatyta nauja Kauno 17-oji vidurinė mokykla, kurią lankė 513 mokinių, mokė 28 mokytojai. Mokyklos direktoriumi paskirtas mokytojas Kazys Bulota. 1954 m. mokyklą baigė pirmoji abiturientų laida. Iki 1976 m. mokykla išleido 940 abiturientų, iš jų 11 baigė aukso bei sidabro medaliais. Mokykloje klases pakeitė kabinetai, pradėtos vesti dalykų propagavimo savaitės, suaktyvėjo mokinių popamokinė veikla.

1976 m. vietoje, kur prieš Antrąjį pasaulinį karą buvo Vytauto Didžiojo universiteto Fizikos-chemijos instituto rūmai, pradėta statyti nauja mokykla. Prie griuvėsių tvarkymo ir mokyklos statybos dirbo taip pat moksleiviai. 1977 m. rugsėjo 1 d. duris atvėrė naujas mokyklos pastatas, kuriame esantys 25 kabinetai, aktų ir sporto salės, valgykla bei stadionas buvo skirti 1284 mokiniams. Pirmasis skambutis į naująjį pastatą pakvietė ir Marvelės, Kranausko, Fredos pradinių mokyklų mokinius. 1979 m. mokykloje nuo 9 klasės įvestas sustiprintas biologijos mokymas, kuris tęsėsi dešimt metų. Nuo 1989 m. pradėtas sustiprintas prancūzų kalbos mokymas.

Mokykla yra netoli S. Dariaus ir S. Girėno aerodromo, kur skraidė žymūs Lietuvos aviatoriai. 1983 m. mokytojos A. Kairienės iniciatyva mokyklos kraštotyrininkai pradėjo rinkti medžiagą apie Steponą Darių, Stasį Girėną, Jurgį Dobkevičių, Antaną Gustaitį ir kitus aviatorius. 1989 m. sausio 10 d., minint S. Dariaus gimimo metines, mokyklos muziejuje įkurtas kampelis pirmiesiems Atlanto nugalėtojams. 1992 m. mokykla pasirašė sutartį su Lietuvos muzikos akademijos Kauno fakultetu ir tapo studentų pedagoginės praktikos baze. Nuo 1993 m. ponios Mišelės Alteirak iniciatyva labai gerai besimokantys mokiniai gauna Pro Infanoj fondo stipendiją. 1993 m. kovo 20 d. mokyklai suteiktas Jurgio Dobkevičiaus vardas, pastatytas paminklinis akmuo lakūno žuvimo vietoje. 2005 m. rugsėjo 1 d. prijungta Kazliškių pradinė mokykla. 2015 m. mokyklą reorganizuojama į Kauno Jurgio Dobkevičiaus progimnaziją.

## Direktoriai
*1951-1962 m. Kazimieras Bulota
*1962-1968 m. Viktoras Sabaitis
*1968-1985 m. Albinas Daugelė
*1985-2014 m. Viktoras Snieška
*nuo 2015 m. sausio Lina Viršilienė 

## Nuorodos
* Mokyklos svetainė
Kauno Antano Smetonos gimnazija

:: *2022 m. Kauno Antano Smetonos gimnazija pavadinta buvusi [[Rokų gimnazija]]*.

**Kauno Antano Smetonos gimnazija** – buvusi dieninė, savarankiško mokymosi bendrojo lavinimo mokykla Kaune, Kalniečiuose, Geležinio Vilko g. 28, vykdanti pradinio, pagrindinio, vidurinio ir papildomo ugdymo programas. Įstaigos kodas 190139310. Steigėjas Kauno miesto savivaldybės taryba.

## Istorija

Kauno 48-oji vidurinė mokykla miesto Vykdomojo komiteto potvarkiu savo veiklą pradėjo 1986 m. Nuo 1988 m. pradėtas vykdyti sustiprintas anglų kalbos mokymas. 1991 m. – pirmasis rugsėjis be pradinukų. 1993 m. gruodžio 9 d. suteiktas Kalniečių vidurinės mokyklos vardas. 1995 m. įvestas pasirenkamasis informatikos dalykas, pradėtas vidinis profiliavimas, įvestas Teatro ABC kursas. 1998 m. pradėtas vykdyti profilinio mokymo eksperimentas (pagrindinė mokykla 5–10 kl. ir profilinė mokykla 11–12 kl.), pradėtas tikslinis matematikos mokymas. 2000 m. pradėtas tikslinis lietuvių kalbos mokymas, modulinis mokymas. 2006 m. pasirašyta bendradarbiavimo sutartis su KTU Tarptautinių studijų centru. 2006 m. pradėta dėstyti braižyba prancūzų kalba, ekonomika anglų kalba.

2009 m. kovo 19 d. mokyklai suteiktas prezidento Antano Smetonos (1874–1944) vardas. 2010 m. suteiktas gimnazijos statusas. 2022 m. A. Smetonos gimnazija prijungta prie Varpo gimnazijos, o jos pastate įsikūrė KTU inžinerijos licėjus.

## Direktoriai
* 1986 m. Rimantas Bakas
* 1993 m. Regina Račkelienė
* 2009–2021 m. Violeta Balčiūnienė

## Šaltiniai

## Nuorodos
* Mokyklos svetainė
Kauno Kazio Griniaus progimnazija

**Kauno Kazio Griniaus progimnazija** – dieninė, savarankiško mokymosi bendrojo lavinimo mokykla Kaune, Šiaurės pr. 97, vykdanti pradinio, pagrindinio ir papildomo ugdymo programas. Įstaigos kodas 190138938. Steigėjas Kauno miesto savivaldybės taryba.

## Istorija
Kauno 44-oji vidurinė mokykla duris atvėrė 1982 m. rugsėjo 1 dieną. 1997 m. pradėtas sustiprintas anglų kalbos mokymas, pasirengta sustiprintam lietuvių kalbos, matematikos, fizikos mokymui.

1998 m. Kauno miesto valdybos sprendimu mokyklai suteiktas prezidento Kazio Griniaus (1866–1950) vardas, įkurti mokyklos ir Kazio Griniaus memorialiniai muziejai. 2000 m. jaunųjų muziejininkų darbas įvertintas LR Švietimo ir mokslo ministerijos padėkos raštu.

1999 m. įkurtas informatikos kabinetas. 2000 m. 11-12 klasėse pradėtas profilinis mokymas. 2003 m. Kauno miesto tarybos sprendimu mokykla reorganizuota į pagrindinę. Kauno miesto savivaldybės tarybos 2006 m. gegužės 18 d. sprendimu Nr. 202 mokykla pertvarkyta į Kazio Griniaus vidurinę mokyklą. 2013 m. rugsėjo 1 d. Kauno Kazio Griniaus pagrindinė mokykla reorganizuota į progimnaziją. 

2024 m. spalio 16 d. progimnazijos direktorius Stanislovas Šimanauskas priėmė kontraversišką „Pašalinių asmenų kontrolės“ įstatymą, kuriuo uždraudė nesusijusiems su ugdymo įstaiga asmenims lankytis mokyklos patalpose, įskaitant ir tėvus. Asmenys bus įleidžiami tik užsiregistravę iš anksto ir pateikę dokumentą su nuotrauka.

## Direktoriai
* 1982 m. Petras Freitakas
* 1987 m. Eugenijus Kudrinas
* 1990 m. Liudvikas Lukošius
* 1995 m. Stanislovas Šimanauskas
* nuo 2026 m. Justina Sajūtė


Vaizdas:Kauno K. Griniaus progimnazija.JPG|Nuo stadiono pusės
Vaizdas:Kazio Griniaus progimnazija.jpg|Pagrindinis fasadas
Kazio Griniaus Progimnazija, Kaunas, June 2025.jpg|Mokykloje 2025 m. vasarą


## Šaltiniai

## Nuorodos
* Mokyklos svetainė
Armagh City FC

**Armos FC** – Šiaurės Airijos futbolo klubas iš Armos.

## Istorija
Klubas buvo įkurtas 1964 m. Milforde ir tuomet vadinosi **Milford Everton**. Iki 1988 m. klubas žaidė Milforde prie Armos.

Nuo 2024–2025 m. sezono rungtyniavo NIFL Championship (II).

## Pasiekimai
* Šiaurės Airijos pirmosios lygos čempionas (2005 m.)
* Vidurio Alsterio taurės laimėtojas (2001 m.)

## Sezonai

|}
Šaltiniai: 

## Lietuviai
*  Nedas Mačiulaitis (puolėjas)

## Apranga
; Sportinės aprangos pokyčiai.
* Namuose žaidžia mėlyna juoda apranga. 

## Išnašos

## Nuorodos
* Oficiali klubo svetainė 
* Facebook paskyra
* SOCCERWAY
* FLASHSCORE
* nifootballleague.com
* Globalsportsarchive
Ballymena United FC

**Balimenos „United“** – Šiaurės Airijos futbolo klubas iš Balimenos.

## Istorija
Klubo ištakos siekia 1928 m., kai buvo įkurtas **Ballymena FC**. 

Nuo 1934 m. vadinamas **Ballymena United**.

## Pasiekimai

* Šiaurės Airijos I diviziono čempionas (1997 m.)
* Šiaurės Airijos I diviziono 2 vieta (1996, 2003 m.)
* Šiaurės Airijos Aukso taurės laimėtojas (1975 m.)
* Alsterio taurės laimėtojas (1961, 1981 m.)
* Šiaurės Airijos miestų taurės laimėtojas (1972 m.)
* Britanijos taurių laimėtojų festivalio nugalėtojas (1952 m.)

## Sezonai

|}Šaltiniai: 

## Spalvinė gama

## Apranga
;Sportinės aprangos pokyčiai 
### Namuose

### Svetur

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Cliftonville FC

**Belfasto „Cliftonville“** – Šiaurės Airijos futbolo klubas iš Belfasto. 

Tai seniausias iki šiol veikiantis šalies futbolo klubas, priklausantis „Club of Pioneers“ organizacijai.

## Istorija
Klubo ištakos siekia 1879 m. Per ilgą klubo gyvavimo istoriją penkis kartus tapo šalies čempionais.

## Pasiekimai

* Šiaurės Airijos Aukso taurė (1923, 1933, 1980 m.)

## Sezonai

|}
Šaltiniai: 

## Spalvinė gama

## Emblema

Vaizdas:Cliftonville FC senoji emblema.png|Senoji
Vaizdas:Cliftonville FC emblema.png|Naujoji


## Apranga
;Sportinės aprangos pokyčiai:
### Namuose

### Išvykose

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Žiebtuvėlis

**Žiebtuvėlis** − prietaisas kibirkščiai įžiebti arba liepsnai gauti.

Kibirkštį arba liepsną sukelia trinami kibirkščiuojantys lydiniai, elektra įkaitinta viela arba elektrinis išlydis.

Žiebtuvėliai būna su degalais (benzinu, dujomis) arba be jų (elektrinis žiebtuvėlis).

Pirmasis žiebtuvėlis − Dobereinerio lempa buvo išrastas 1823 m. J. V. Dobereinerio (*Johann Wolfgang Döbereiner*) ir buvo gaminamas iki 1880 m.

## Nuorodos

* Zippo žiebtuvėliai 
* Žiebtuvėliai  

## Galerija

Image:Feuerzeuge-2.jpg|
Image:Zippo-Slim-1968-Lit.jpg|
Image:White lighter with flame.JPG|
Image:Silva Helios rope burner lighter.jpg|
Kauno Martyno Mažvydo progimnazija

**Kauno Martyno Mažvydo progimnazija** – dieninė, savarankiško mokymosi bendrojo lavinimo mokykla Kaune, Šiaurės pr. 55, vykdanti pradinio, pagrindinio (I dalis) ir papildomo ugdymo programas lietuvių kalba. Įstaigos kodas 190138176. Steigėjas Kauno miesto savivaldybės taryba.

## Istorija
Kauno miesto Liaudies deputatų tarybos vykdomojo komiteto sprendimu 1978 m. rugsėjo 1 d. atidaryta Kauno 38-oji vidurinė mokykla, antroji mikrorajono vidurinė mokykla. Sukomplektuotos 25 1-9 klasės su 635 mokiniais, 39 pedagogais ir 15 techninio personalo darbuotojų. Mikrorajone sparčiai vyko statybos, gausėjo gyventojų skaičius. 1985 m. mokinių skaičius išaugo iki 1662 mokinių, mokykla dirbo dviem pamainomis.

1997 m. gruodžio 15 d. Kauno miesto mero potvarkiu Nr. 61 „Dėl mokomųjų dalykų dėstymo miesto bendrojo lavinimo vidurinėse mokyklose“ leista sustiprintai dėstyti anglų kalbą pradedant antrąja klase, o 1995–1998 m. buvo komplektuojama po vieną humanitarinio profilio klasę su literatūrine pakraipa. 1997 m. gruodžio 23 d. mokyklai suteiktas Martyno Mažvydo vidurinės mokyklos vardas.

Kintant demografinei situacijai, atsidarius 41-ajai ir 48-ajai vidurinėms mokykloms, mokinių skaičius sumažėjo iki 931, o vėliau, darželių patalpose įsikūrus pradinėms mokykloms, iki 768. 1999 m. įvestas visuotinis profilinis mokymas nuo 11-osios klasės: humanitarinis su socialinių mokslų ir šiuolaikinių kalbų pakopomis ir realinis su gamtos ir tiksliųjų mokslų pakopomis. 2001 m. reformai palietus mokyklą, mokinių skaičius sumažėjo iki 668. 2002 m. pavasarį išleista pirmoji profilinio mokymo abiturientų laida. 2005 m. rugpjūčio 30 d. prijungta Kauno Muravos pradinė mokykla. 2012 m. rugsėjo 1 d. Kauno Martyno Mažvydo vidurinė mokykla reorganizuota į pagrindinę. 2017 m. pagrindinė mokykla reorganizuota į progimnaziją.

## Direktoriai
* 1978 m. Janina Tamulienė
* nuo 2001 m. Juzė Grigalienė
* nuo 2022 m. Jūratė Pauliukienė

## Žymūs mokytojai
* Virginijus Mažeika, Kauno miesto ir švietimo departamento direktorius.

## Mokiniai
Per 25 m. mokyklą baigė 1193 mokiniai. Išleistos 22 abiturientų laidos. Išduoti 8 atestatai su aukso medaliu, 13 su sidabro, o nuo 1995 m. mokyklą baigė 15 abiturientų su pagyrimu.
* Algirdas Dainavičius, aktorius
* Virginijus Praškevičius, krepšininkas
* Artūras Rimkevičius, futbolininkas
* Vytenis Trumpickas, Lietuvos krepšinio rinktinės gydytojas
* Aleksandras Dainys, Lietuvos automobilių sporto narys
* Dovilas Čiutelė, Lietuvos automobilių sporto narys

## Nuorodos
* Mokyklos svetainė
Under the Sign of the Black Mark

**Under the Sign of the Black Mark** – trečiasis Švedijos black metal grupės Bathory albumas. Nors vyrauja black metal stilius, tačiau pora dainų, įskaitant „Enter the Eternal Fire“, turi epinio skambėjimo, kuris daugiausiai pasireiškė tolimesnėje Bathory kūryboje. 

Daina „Woman of Dark Desires“ yra apie grafienę Erzsébet Báthory, pagal kurią pavadinta grupė. Ši daina yra viena iš populiariausių pirmųjų grupės albumų dainų.

## Dainų sąrašas
# „Nocturnal Obeisance (Intro)“ – 1:28
# „Massacre“ – 2:38
# „Woman of Dark Desires“ – 4:06
# „Call from the Grave“ – 4:35
# „Equimanthorn“ – 3:41
# „Enter the Eternal Fire“ – 6:57
# „Chariots of Fire“ – 2:46
# „13 Candles“ – 5:17
# „Of Doom“ – 3:44
# „(Outro)“ – 0:25
Kauno Milikonių progimnazija

**Kauno Milikonių progimnazija** – dieninė, savarankiško mokymosi bendrojo lavinimo mokykla Kaune, Baltijos g. 30, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190139997. Steigėjas Kauno miesto savivaldybės taryba.

## Istorija
Kauno 52-oji vidurinė mokykla Šilainiuose atidaryta 1990 m. rugsėjo 1 d. 1995 m. gegužės 16 d. mokykla pavadinta šalia IX forto buvusio Milikonių kaimo vardu. Mokyklos patalpomis naudojasi A. Sabonio sporto mokykla. 2015 m. mokykla perorganizuota į pagrindinę mokyklą, o 2017 m. – į progimnaziją.

## Direktoriai
* Janas Ryzgelis

## Žymūs mokiniai
* Marius Jampolskis – kino ir teatro aktorius, „Sidabrinės gervės“ laureatas
* Rūta Meilutytė – plaukikė, olimpinė čempionė
* Viktorija Andrulytė – buriuotoja, Europos jaunimo pirmenybių sidabro medalio laimėtoja (2009 m.), Europos ir pasaulio čempionatų dalyvė
* Gintarė Venčkauskaitė – šiuolaikinės penkiakovės atstovė, Lietuvos čempionato laureatė, jaunimo olimpinių žaidynių ir Londono olimpinių žaidynių dalyvė
* Lina Brazdeikytė – krepšininkė, Lietuvos moterų krepšinio rinktinės narė, Europos čempionė (1997 m.), kelių Europos šalių krepšinio klubų legionierė, trenerė - asistentė
* Aidas Bakutis – krepšininkas, Europos U16 čempionato sidabro medalio laimėtojas  
* Orest Proc – kiokušin karatė meistras, daugkartinis Lietuvos, Europos ir pasaulio turnyrų bei čempionatų laureatas
* Darius Gumauskas – teatro ir kino aktorius, „Auksinio scenos kryžiaus“ laureatas
* Paulius Čižinauskas – Teatro ir kino aktorius, „Cezario grupės“ narys, TV laidų vedėjas
* Tomas Erbrėderis – teatro ir kino aktorius, „Auksinio scenos kryžiaus“ nominantas, apdovanotas „Fortūnos“ diplomu 
* Eglė Merkytė – žurnalistė, tarptautinių santykių specialistė, LNK naujienų reporterė, redaktorė, ESBO stebėtoja, dėstytoja
* Justina Stučinskaitė – gydytoja chirurgė, žurnalų konsultantė, radijo laidos vedėja

## Nuorodos
* Mokyklos svetainė
Kauno Kovo 11-osios gimnazija

**Kauno Kovo 11-osios gimnazija** – dieninė, savarankiško mokymosi bendrojo lavinimo mokykla Kaune, Kovo 11-osios g. 50, vykdanti pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190136691. Steigėjas Kauno miesto savivaldybės taryba.

## Istorija

Kauno 25-oji vidurinė mokykla įkurta 1966 m. sausio 22 d., 1-11 klasėse mokėsi 1725 mokiniai, dėste 54 mokytojai, iš viso buvo 51 klasė. 1999 m. lapkričio 16 d. mokyklai suteiktas Kovo 11-osios mokyklos vardas. 2005 metais prijungta Šaltinio pagrindinė mokykla. 2015 m. mokykla reorganizuota į gimnaziją.

## Direktoriai
* 1966 m. Jonas Lopata
* 1975 m. Algirdas Lukomavičius
* nuo 1990 m. Stanislovas Milašius

## Žymūs mokiniai
Mokyklą baigė daugiau kaip 2000 abiturientų, iš jų 23 gavo aukso ir 22 sidabro medalius.

* Aleksandras Algirdas Abišala, verslininkas, signataras
* Dalia Kuodytė, istorikė
* Aušra Papirtienė, pedagogė, Kauno miesto politikė
* Vitas Sadauskas, Radviliškio rajono politikas
* Algimantas Šidlauskas, Prienų rajono politikas
* Aurelijus Zykas, japonologas, vertėjas ‎ 

## Nuorodos
* Mokyklos svetainė
Kauno Juozo Urbšio progimnazija

**Kauno Juozo Urbšio progimnazija** – dieninė, savarankiško mokymosi bendrojo lavinimo mokykla Kaune, Partizanų g. 68, vykdanti pradinio, pagrindinio, vidurinio ir papildomo ugdymo programas. Įstaigos kodas 190137074.

## Istorija

Kauno 29-oji vidurinė mokykla įkurta 1970 m. 1996 m. vasario 29 d. mokykla pavadinta Juozo Urbšio vardu. 2015 m. reorganizuota į pagrindinę mokyklą, vėliau tapo progimnazija.

## Direktoriai
* 1970 m. J. Navickas
* 1989 m. V. Brazaitis
* 1991 m. V. Segalovičienė
* 1994 m. Paulius Martinaitis
* 2019 m. Rima Špakauskaitė-Kučinskienė

## Žymūs mokiniai
* Audrius Bačiulis, žurnalistas
* Rūta Grinevičiūtė, žurnalistė 
* Mindaugas Juodis, menininkas
* Leonardas Rinkevičius, sociologas, profesorius, socialinių m. habil. dr., aplinkosaugininkas, bardas

## Nuorodos

* Mokyklos svetainė
Kauno Palemono gimnazija

**Kauno Palemono gimnazija** – dieninė, savarankiško mokymosi bendrojo lavinimo mokykla Kaune, Marių g. 37, vykdanti pradinio, pagrindinio, vidurinio ir papildomo ugdymo programas. Įstaigos kodas 190137989. Steigėjas Kauno miesto savivaldybės taryba.

## Istorija
Kauno 36-oji vidurinė mokykla įkurta 1976 m. Mokykla turėjo savo kino teatrą „Marių banga“, kuris daug kartų buvo respublikinių apžiūrų ir konkursų nugalėtojas. 1985–1986 m. prie Palemono deputatų grupės buvo sudarytas padėjėjų kolektyvas, mokinių savivaldos padalinys. 1986 m. pradėti organizuoti poezijos pavasarėliai „Pirmosios kregždės“. Kauno jauniesiems poetams tai ne tik šventė, bet ir startas į tradicinį „Poezijos pavasarį“. Ši tradicija tęsiama iki šiol. 1988–1989 m. ypač suaktyvėjo sportinė veikla. Kelerius metus mokyklos sporto bazė buvo geriausia mieste.

1989 m. mokyklos bendruomenės ir Kauno miesto mero Vidmanto Adamonio sprendimu mokykla pavadinta Palemono vidurine mokykla. 1995 m. sukurta mokyklos atributika: himnas, vėliava ir herbas, pradėjo veikti mokyklos taryba – aukščiausia savivaldos institucija. 1996 m. pradedamas leisti mokyklos laikraštis „Korys“. 1997 m. atidaryta nauja kompiuterių klasė. 2003 m. jaunieji konstruktoriai pagamino didžiausią Lietuvoje dėžinį aitvarą. 2007–2009 m. mokyklos pastatas dalinai renovuotas. 2015 m. mokykla iš vidurinės mokyklos profilio reorganizuota į gimnaziją.

## Direktoriai
* 1976 m. Irena Leliūgienė
* 1991 m. J. Strašunskas
* 1992 m. J. Intas
* 1994 m. Ona Dičkienė
* nuo 2015 m. Ramunė Baniulienė

## Nuorodos
* Mokyklos svetainė
Didžiosios Buenos Airės

**Didžiosios Buenos Airės** () – Argentinos sostinės Buenos Airių metropolinė teritorija. Sudaro Buenos Airių miestas (federalinė apygarda) ir jo priemiesčiai, išsidėstę Buenos Airių provincijoje. Aglomeracija driekiasi į visas puses nuo sostinės, išskyrus į šiaurę, kur ją riboja La Plata. Didžiosios Buenos Airės yra vienas didžiausių pasaulio megalopolių. Čia gyvena 15,35 mln. gyventojų (2016 m.).

## Skirstymas
Tiksliai apibrėžti metropolijos riba sudėtinga, todėl teritorija skirstoma į kelis lygmenis.

#### Buenos Airės (federalinė apygarda)
* Buenos Airės

#### Buenos Airių konurbacija (24 partidai)

* 14 visiškai urbanizuotų partidų:

** Aveljaneda
** Cheneral San Martinas
** Harlingamas
** Itusaingo
** Chose K. Pasas
** Lanusas
** Lomas de Samora
** Malvinas Archentinasas
** Moronas
** Kilmesas
** San Isidras
** San Migelis
** Tres de Febreras
** Visente Lopesas

* 10 iš dalies urbanizuotų partidų, sudarančių Buenos Airių pratąsą nuo XX a. vidurio:

** Almirante Braunas
** Berasategis
** Esteban Ečeverija
** Eseisa
** Florensio Varela
** La Matansa
** Merlas
** Morenas
** San Fernandas
** Tigrė

* dar 6 iš dalies urbanizuoti partidai, kurie greitu laiku taip pat integruosis į Didžiąsias Buenos Aires

** Eskobaras
** Cheneral Rodrigesas
** Markos Pasas
** Pilaras
** Presidente Peronas
** San Visentė


#### Didžiųjų Buenos Airių aglomeracija
Maksimali įmanoma priskirtina teritorija
** La Plata
** Kanjuelasas

## Nuorodos
* 2001 m. surašymo duomenys 
* Interaktyvus partidų žemėlapis 
* Didžiųjų Buenos Airių žemėlapis
Kauno Petrašiūnų progimnazija

**Kauno Petrašiūnų progimnazija** – dieninė, savarankiško mokymosi bendrojo lavinimo mokykla Kaune, M. Gimbutienės g. 9, vykdanti pradinio, pagrindinio ir papildomo ugdymo programas lietuvių kalba. Įstaigos kodas 290135590. Steigėjas Kauno miesto savivaldybės taryba.

## Istorija
1939 m. naujajame pastate įsikūrė Petrašiūnų pradinė mokykla. 1939–1940 m. joje dirbo 6 mokytojai, mokėsi 432 mokiniai. Hitlerinės okupacijos metais mokyklos patalpas užėmė Vermachtas, jose įsikūrė kariuomenės štabas, o 1943 m. – karo ligoninė. Tačiau švietimas nenutrūko, mokykla veikė Kasackio namuose. Mokinių ugdymu rūpinosi keturi mokytojai.

1944 m. įkurta Petrašiūnų progimnazija. 1946 m. progimnazija persikėlė į buvusios pradinės mokyklos patalpas. 1946–1947 mokslo metais dirbo 12 pedagogų. 1948 m. sausio 1 d. Petrašiūnai prijungiami prie Kauno miesto ir progimnazija pavadinama Kauno 9-ąja progimnazija, o 1949 m. – Kauno 15-ąja vidurine mokykla. 1969–1970 mokslo metais mokykloje įvedama kabinetinė sistema. Mokyklai padėjo kaimyniniai fabrikai. Kabinetai buvo aprūpinti techninėmis ir metodinėmis priemonėmis. 1985 m. atvėrė duris naujas mokyklos pastatas, pagerėjo mokymosi sąlygos.

2012 m. rugsėjo 1 d. Petrašiūnų vidurinei mokyklai suteiktas pagrindinės mokyklos statusas. 2013 m. rugsėjo 1 d. Petrašiūnų pagrindinė mokykla prijungta prie Kauno humanitarinės pradinės mokyklos (įkurtos 1991 m.) ir pertvarkyta į Kauno humanitarinę pagrindinę mokyklą. Mokykla veiklą vykdo pastate, esančiame M. Gimbutienės g. 9. Nuo 2016 m. rugsėjo 1 d. mokykla perorganizuojama į Kauno Petrašiūnų progimnaziją.
2017 m. Kauno Petrašiūnų progimnazijai buvo suteiktas progimnazijos statusas.

## Direktoriai
* 1944 m. Jurgis Andziulis
* 1946 m. Stanislovas Šiaučiulis
* 1951 m. Ona Jacenskaitė-Urbelienė
* 1983 m. Birute Stasiukynienė
* 1985 m. Edmundas Ringys
* 1991 m. Saulius Binkis
* 1994 m. Elena Kleivienė
* 2012 m. Violeta Buksienė
* nuo 2013 m. Antanina Džiugienė

## Nuorodos
* Mokyklos svetainė
Kauno Pilėnų progimnazija

**Kauno Pilėnų progimnazija** – dieninė, savarankiško mokymosi bendrojo lavinimo mokykla Kaune, Šiaurės pr. 73, vykdanti pradinio ir pagrindinio (I dalis) ugdymo programas lietuvių kalba. Įstaigos kodas 190138742. Steigėjas Kauno miesto savivaldybės taryba.

## Istorija
1980 m. įsteigta Kauno 42-oji vidurinė mokykla. 1998 m. liepos 21 d. suteiktas Pilėnų vidurinės mokyklos vardas. Nuo 2000 m. mokykloje įvestas profilinis mokymas. 2005 m. prijungta Kauno „Aukuro“ vidurinė mokykla. 2012 m. rugsėjo 1 d. Kauno Pilėnų vidurinė mokykla reorganizuota į pagrindinę. 2017 m. rugsėjo 1 d. pagrindinė mokykla reorganizuota į progimnaziją.

## Direktoriai
* 1980 m. Juozas Milišauskas
* 1990 m. Juozas Daukšys
* 2022 m. Kristina Kanclerytė - Bačkevičienė

## Žymūs mokiniai
Per 21 darbo metus mokyklą baigė 1031 abiturientas, iš jų 53 aukso, sidabro medaliais, su pagyrimu.
* Natalija Bunkė – dainininkė,
* Kristina Ivanova – dainininkė,
* Orinta Leiputė – pedagogė, politikė,
* Mino – dainininkas,
* Eurika Masytė – žurnalistė, dainininkė. 
*

## Nuorodos
* Mokyklos svetainė
Župania

**Župania** () – miestas Kroatijoje, rytų Slavonijoje, Vukovaro–Srijemo apskrityje, 254 km į rytus nuo Zagrebo. 96,45 % gyventojų – kroatai, be to, dar apie 2600 kroatų gyvena netoliese šiauriau esančiame kaimelyje Štitare.

Miestas įsikūręs ant Savos upės kranto, priešais Bosniją ir Hercegoviną (tiltas jungia su šios šalies miestu Orašje. Šiauriau eina automagistralė Zagrebas-Slavonski Brodas-Belgradas. Geležinkelis jungia su Vinkovcais.

## Nuorodos
* Oficialus miesto puslapis (kroatų k.)
* Neoficialus miesto puslapis
Rijeka

**Rijeka** − miestas Kroatijoje, šiaurinėje Dalmatijoje netoli Istrijos pusiasalio, prie Adrijos jūros. Mieste yra kelios laivų statyklos, laivų variklių gamyba, naftos perdirbimas. Veikia universitetas (įkurtas 1973 m.), taip pat aukštoji jūreivystės mokykla. Mieste nemažai XIV−XVIII a. architektūros paminklų.

## Istorija

Rijekos miestas buvo įkurtas slovėnų, vietoj VII a. užkariautos ir sugriautos Tarsatikos. 1717−1918 m. Rijeka buvo laisvasis uostas. 1918−1920 m. miestą pakaitomis valdė Italija ir Jugoslavija. 1920−1924 m. Rijeka buvo laisvasis miestas, o nuo 1924 m. priklausė Italijai (). 1947 m. Paryžiaus sutartimi Rijekos miestas atiduotas Jugoslavijai. 1991 m. Kroatijai atsiskyrus nuo Jugoslavijos, miestas priklauso Kroatijai.

## Sportas

### Futbolas
* HNK Rijeka
* NK Orijent

## Nuorodos
* Rijekos miesto svetainė (anglų, italų, kroatų k.) 
* Rijeka šiandien (kroatų k.)  Terme Selce
Bolcmano konstanta

**Bolcmano konstanta** (*k* arba *k<sub>B</sub>*) – fizikinė konstanta, susiejanti temperatūrą ir energiją, kurios reikšmė yra .

Ji pavadinta vardu žymaus austrų fiziko Liudvigo Bolcmano, įnešusio žymų indėlį į statistinę mechaniką.

## Makroskopinės ir mikroskopinės charakteristikos
Bolcmano konstanta sieja makroskopines ir mikroskopines medžiagos charakteristikas. Makroskopiškai idealiųjų dujų dėsnis teigia, kad idealiųjų dujų slėgio ir tūrio sandauga yra proporcinga medžiagos kiekio ir absoliučiosios temperatūros sandaugai.

: \ pV = nRT  ,

kur
: \ R (=8,314 472&nbsp; J·K−1·mol−1) yra vadinamoji dujų konstanta (arba universalioji dujų konstanta).

Įvedus pažymėjimą medžiagos kiekiui n=N/NA, kur NA= yra Avogadro konstanta, pereinama prie mikroskopinių – molekulių/atomų charakteristikų:

: p V = N k T \,.

Čia *N* yra molekulių skaičius dujose, o *k* – Bolcmano konstanta ir R = N_A k.

## Šaltiniai
Mindaugas Sabutis

**Mindaugas Sabutis** (g. 1975 m. rugpjūčio 26 d. Tauragėje) – Lietuvos Evangelikų Liuteronų bažnyčios vyskupas.

## Biografija

1993 m. baigė Tauragės antrąją vidurinę mokyklą. Tais pačiais metais įstojo į Klaipėdos universiteto Humanitarinių mokslų fakulteto Evangeliškosios teologijos katedrą. 1996 m. sausio mėn. Jurbarke, besimokant trečiame kurse, įvestas į diakonus. Tų pačių metų birželio mėn. ordinuotas kunigu diakonu.

1997 m. baigė teologijos studijas ir gavo bakalauro laipsnį. Apsigyveno Jurbarke ir tarnavo klebonu keturiose parapijose: Jurbarko, Skirsnemunės, Smalininkų ir Vilkyškių.

1998 m. liepos 4 d. Skirsnemunėje ordinuotas kunigu, suteikiant sidabrinį tarnybinį kryžių. Tų pačių metų gruodžio 5 d. Vilniaus evangelikų liuteronų parapijos visuotinis narių susirinkimas vienbalsiai pašaukė Vilniaus parapijos klebonu. 1999 m. birželio mėn. Vilniaus universiteto Religijų studijų ir tyrimų centre pradėjo magistrantūros studijas, kurias baigė 2001 m.

Nuo 2000 m. yra Lietuvos evangelikų liuteronų bažnyčios Konsistorijos narys. 2001 m. vasario mėn. deleguotas Evangelikų Liuteronų bažnyčios atstovu Biblijos draugijos Direktorių taryboje. 2005 m. išrinktas šios tarybos viceprezidentu.

Nuo 2001 m. gruodžio 8 d. iki 2004 m. liepos buvo LELB Jaunimo centro valdybos pirmininkas.

2004 m. balandžio 24 d. išrinktas, o birželio 19 d. konsekruotas Lietuvos Evangelikų Liuteronų Bažnyčios vyskupu. 2005 m. laikraščio „Lietuvos evangelikų kelias“ redaktorius.

Dirba Klaipėdos universiteto Teologijos katedros dėstytoju. Pasaulio Liuteronų Sąjungos (PLS) Rytų ir Centrinės Europos Bratislavos biuro koordinatorius bei laikinosios PLS Santuokos ir lytiškumo klausimų komisijos narys.

Nuo 2005 m. ne tik dėsto, bet ir pats tęsią doktorantūros studijas Klaipėdos universitete.

2009 m. gegužės 22 d. Misūrio Sinodo Konkordijos teologinėje seminarijoje (Fort Wayne, Indiana, JAV) suteiktas garbės daktaro vardas.

Vedęs Lietuvos Biblijos draugijos darbuotoją Vilmą. Vaikai: Jonas, Elzė ir Paulius.

## Išnašos
Kauno Jono ir Petro Vileišių mokykla

**Kauno Jono ir Petro Vileišių mokykla** – dieninė, savarankiško mokymosi bendrojo lavinimo mokykla Kaune, Demokratų g. 36, vykdanti ikimokyklinio, priešmokyklinio, pradinio, pagrindinio ir papildomo ugdymo programas lietuvių kaba. Įstaigos kodas 190136549. Steigėjas Kauno miesto savivaldybės taryba.

## Istorija
Mokykla pirmą kartą duris atvėrė 1965 m. rugsėjį. Jai suteiktas Kauno 24-osios vidurinės mokyklos vardas. Mokyklos pavadinimas daug kartų keitėsi: 1986 m. pavadinta sovietinio veikėjo Genriko Zimano (1910–1985) vardu, 1989 m. grąžintas Kauno 24-osios vidurinės mokyklos vardas. 2000 m. spalio 3 d. mokyklai suteiktas inžinieriaus Petro Vileišio (1851–1926) vardas. Nuo 2009 m. rugsėjo 1 d. Kauno miesto savivaldybės tarybos sprendimu Nr. T-384 pavadinta Kauno Jono ir Petro Vileišių vidurine mokykla. 2010 m. mokykla tapo Kauno Jono ir Petro Vileišių katalikiška vidurine mokykla, 2012 m. Kauno Jono ir Petro Vileišių pagrindine mokykla. Nuo 2014 m. rugsėjo 1 d. Kauno Jono ir Petro Vileišių pagrindinė mokykla-daugiafunkcis centras.

## Pavadinimų kaita

## Direktoriai
* 1965 m. Raimundas Rainys
* 1989 m. Zigmantas Čeilitka
* 2004 m. Dalia Lapėnienė

## Žymūs mokytojai
* Irena Mačerinskienė, inžinierė ekonomistė
* Nijolė Šimienė, pedagogė

## Žymūs mokiniai
* Vytenis Povilas Andriukaitis,  politikas
* Elena Balsiukaitė-Brazdžiūnienė, tapytoja
* Joana Bartaškienė, politikė
* Rimantas Dagys, politikas
* Vigilijus Jukna, LR žemės ūkio ministras
* Antanas Makarevičius, politikas
* Titas Masiulis, Sausio 13-osios auka
* Juozas Statkevičius, rūbų dizaineris
* Mindaugas Subačius, politikas
* Hana Stanislava Šumilaitė, renginių režisierė, humoristė

## Galerija

Kauno Jono ir Petro Vileišių vidur. mokykla.JPG|Mokyklos stadionas
Inovatyvi mokykla.jpg|Inovatyvi mokykla
Kuryba.jpg|Mokiniai kuria


## Nuorodos
* Mokyklos svetainė
Buenos Airių provincijos vėliava

**Buenos Airių provincijos vėliava** () – Argentinos Buenos Airių provincijos vėliava patvirtinta 1997 m. rugpjūčio 12 d., o lapkričio 14 d. inauguruota Luchano bazilikoje.

Sudaro dvi horizontalios dalys, atskirtos raudona fimbra. Viršutinė dalis mėlyna, simbolizuoja provincijos upes, vandenyną, dangų. Apatinė dalis žalia, simbolizuoja provincijos pievas ir lygumas, žemdirbystę. Raudona fibra vaizduoja šalies federalizmą. Vėliavos centre yra sudėtinis simbolis: saulė, apsupta laurų vainiku vaizduoja provincijos šlovę, dantyta apatinė dalis simbolizuoja pramonę ir žemės ūkį, raudonas pusapskritimis – begalinius provincijos žemių horizontus.

Argentinos pilietinio karo metu XIX a. pab. provincija turėjo savo vėliavą, bet vėliau ji panaikinta. 1991 m. buvo badoma suteikti provincijai vėliavą, tačiau ši nepriimta dėl nepankamo provincijos istorijos atspindžio.
Virimas

**Virimas** – procesas, kurio metu skystis garuoja ne tik iš paviršiaus, bet ir iš vidaus.

## Reiškinys
Skystyje yra ištirpusių dujų, kurios mažais burbulais kaupiasi ant indo dugno, sienelių, skystyje esančių dulkelių. Kaitinamas skystis pro burbulo sieneles garuoja į jo vidų. Burbulo tūris didėja, kartu didėja ir Archimedo jėga, kelianti jį aukštyn. Patekęs į šaltus viršutinius sluoksnius, burbulas susitraukia (nes mažėja garų slėgis) ir galiausiai visiškai pranyksta. Kai skystis sušyla, burbulas didėdamas iškyla į skysčio paviršių ir susprogsta.

Skystis pradeda *virti*, kai garų slėgis burbuluose susilygina su slėgiu skystyje. Slėgį skystyje sudaro oro slėgis skysčio paviršiuje (išorinis slėgis) ir hidrostatinis skysčio stulpelio slėgis. Šią sąlygą atitinkanti temperatūra vadinama skysčio virimo temperatūra.

## Taip pat skaitykite
* Virimo temperatūra
* Konvekcija
* Šiluma
Antonio Grant

**Antonio Grantas** (g. 1977 m. vasario 2 d. Šiaurės Augusta, Pietų Karolina) – JAV krepšininkas, laimėjęs 2005 m. LKL dėjimų konkursą.

2007 m. liepos pabaigoje sugrįžo į Lietuvą ir pasirašė vienerių metų sutartį su Šiaulių klubu. 2010 m. gruodžio 16 d. sugrįžo į Klaipėdos „Neptūną“, tačiau sužaidęs dvi rungtynes išvyko į Prancūziją.

## Pasiekimai

* 2002 m. NBDL čempionas
* 2005 m. LKL Oro Karalius

## Šaltiniai
Būsenos kitimas

**Būsenos kitimas** arba **fazinis virsmas** – termodinaminės sistemos vienos fazės (būsenos) kitimas į kitą.

Fazinių virsmų tipai:
* vienos agregatinės būsenos (kietosios, skystosios ar dujinės) virtimas kita. Kintant būsenai (vykstant faziniam virsmui), temperatūra lieka pastovi, nes visa sugeriama arba išskiriama energija naudojama molekulių ryšiams nutraukti arba sudaryti. Toji energija vadinama fazinio virsmo šiluma, ji ne kas kita, kaip šiluminė energija, kurią sugeria arba išskiria 1 kg masės kūnas, keičiantis jo agregatinei būsenai.
* perėjimas tarp feromagnetikų ir paramagnetikų fazių magnetinėse medžiagose Kiuri taške.
* kristalografinės struktūros kitimai, pvz., geležyje tarp ferito ir austino.
* ir kt.

## Nuorodos
* Interaktyvus fazinio virsmo tyrimas gardelėje
Romualdas Ginevičius

**Romualdas Ginevičius** (g. 1946 m. rugsėjo 9 d. Valkininkuose, Varėnos raj.) – inžinierius – ekonomistas, pofesorius, habilituotas mokslų daktaras, buvęs Vilniaus Gedimino technikos universiteto rektorius (2002 - 2011), nuo 2012 m. - Kazimiero Simonavičiaus universiteto (KSU) Senato pirmininkas.

## Biografija
1953-1964 m. Romualdas Ginevičius mokėsi Valkininkų vidurinėje mokykloje. Mokyklos metais aktyviai sportavo, buvo Lietuvos moksleivių rankinio rinktinės narys. 1964 m. Romualdas Ginevičius įstojo į Kauno politechnikos instituto Vilniaus filialą statybos ekonomikos ir organizavimo specialybę. 1969 m. įgijo inžinieriaus – ekonomisto diplomą, įstojo į Vilniaus inžinerinio statybos instituto aspirantūrą. 1975 m. apgynė technikos mokslų kandidato disertaciją. VISI Statybos – ekonomikos fakulteto prodekanas (1976–1980 m.), VGTU Ekonomikos katedros vedėjas (1990–1993 m.); docentas (1977 m.), profesorius (nuo 1999 m., vardą suteikė VGTU Taryba).

2002 m. išrinktas VGTU rektoriumi, poste išbuvo dvi kadencijas. 2002 m. paskirtas Privatizavimo komisijos pirmininku . 

2006 m. išrinktas Lietuvos rektorių konferencijos prezidentu.

Būdamas Lietuvos universitetų rektorių konferencijos prezidentu, aktyviai kritikavo valdančiųjų inicijuotą aukštojo mokslo reformą, todėl kartu su kitomis aukštojo mokslo reformą kritikavusiomis organizacijomis užsitraukė Liberalų sąjūdžio, kurio narys ir pirmininko pavaduotojas Gintaras Steponavičius buvo tuometinis Lietuvos Respublikos Švietimo ir mokslo ministras, nemalonę, sulaukė puolimo. 2011 m. Lietuvos Respublikos Konstitucinis teismas pripažino, kad R.Ginevičiaus kritikuota aukštojo mokslo reforma prieštarauja Konstitucijai. 

2012 m. balandį steigiamajame nevalstybinio Kazimiero Simonavičiaus universiteto (KSU) posėdyje išrinktas Senato pirmininku .

## Šaltiniai
Čičen Ica

**Čičen Ica** (,  – „prie icų šulinio žiočių“) − Jukatane (Meksika) esantis majų šventyklų miestas, buvęs politinis, ekonominis ir religinis šios civilizacijos centras.

Šis pavadinimas buvo naudojamas dar prieš ispanų nukariavimą, taigi, yra originalus majų pavadinimas. Jis sudarytas iš trijų elementų – *chi* („žiotys“, „kraštas“), *ch’e'en* („šulinys“) ir *itza* („icai“, majų tauta). Šis pavadinimas buvo duotas dėl to, kad miesto gyventojai buvo icai, o jame buvo šventasis šulinys (senotas).

Miestas įkurtas VII a. X a. miestą užėmė toltekai, o 1178 m. atkovojo trys majų miestai - valstybės (Majapanas, Icmalis bei Ušmalis ). XIV a. pabaigoje dėl iki šiol nežinomų priežasčių gyventojai staiga paliko miestą.

1988 m. įtraukta į UNESCO Pasaulio paveldo sąrašą. 2007 m. išrinkta naujuoju pasaulio stebuklu. 2006 m. čia buvo nufilmuota Melo Gibsono veiksmo drama „Apokalipto“.

Čičen Icoje esanti Lietaus dievo Kukulkano piramidė – tai milžiniškas kalendorius. Piramidę sudaro devyni lygiai, iškloti 52 plokštėmis − tiek metų yra majų toltekų cikle. Kiekvienos iš keturių pusės laiptai turi po 91 pakopą, pridėjus viršūnės laiptelį iš viso − 365 − tiek dienų yra metuose.

## Galerija

Templo de los Guerreros.jpg|Karių šventykla
Chichen-Itza-Chac-Mool-2010.jpg|Karių šventyklos detalės
Chichén Itzá - Juego de Pelota.jpg|*Juego de Pelota*
Caracol in chichén itzá.jpg|*El Caracol* − Čičen Icos observatorija


## Šaltiniai
* "Mažoji enciklopedija. Pasaulio stebuklai". 64 psl., iliustr. UAB "BESTIARY", Vilnius 2012 m. ISBN 978-609-456-052-1
Kietėjimas

**Kietėjimas**, arba **šalimas** – skystosios medžiagos virsmas kietąja. Skystosios būsenos medžiaga pradeda kietėti tik atvėsusi iki tam tikros temperatūros. Visą kietėjimo laiką temperatūra nekinta. Temperatūra, kurioje medžiaga kietėja, vadinama kietėjimo temperatūra. Kietėjimo temperatūra yra lygi medžiagos lydymosi temperatūrai.

## Reiškinys
Žinoma, kad kietėdamas kristalinis kūnas išskiria tiek pat šilumos, kiek jos suvartoja lydydamasis. Medžiagai kietėjant, mažėja ją sudarančių dalelių greitis, vadinasi, ir kinetinė energija. Traukos jėgų pakanka lėčiau judančioms dalelėms išlaikyti vieną prie kitos. Tuo metu išsiskirianti energija palaiko pastovią kūno temperatūrą. Šilumos kiekis, kuris išsiskiria kietėjant medžiagai, apskaičiuojamas pagal formulę:
: \mathbf{Q} = \lambda\cdot\mathbf{m}

## Tūrio kitimas
Kai medžiaga lydosi ar kietėja, kinta jos tūris. Daugelio lydomų kūnų tūris didėja, o kietėjančių – mažėja. Išimtis yra vanduo. Sušalusio į ledą vandens tūris padidėja apie 10 %. Ledo tankis mažesnis negu vandens, todėl jo lytys ne skęsta, o plaukia upe. Dėl šios vandens savybės skilinėja kietos uolos. Į jų plyšius patekęs vanduo sušaldamas plečiasi ir ardo uolas.
Prezidento Antano Smetonos gimnazija

:: *Apie buvusią Kauno A. Smetonos gimnaziją 2010–2022 m. Kalniečiuose žr. [[Kauno Antano Smetonos gimnazija (2010)]]*.

**Prezidento Antano Smetonos gimnazija** – dieninė, savarankiško mokymosi bendrojo lavinimo gimnazija Rokuose (Kaune), Vijūnų g. 2, vykdanti pradinio, pagrindinio, vidurinio ir papildomo ugdymo programas. Įstaigos kodas 191090841.

Kauno Rokų vidurinės mokyklos pratybų sąsiuvinių „Rokų bendruomenės mokykla” komplektą puošia AB „Lietuvos energija“ reklaminis šūkis „Menas valdyti energiją“ ir emblema – ant pusmėnulio sėdinti šviesos nešėja. Ši įmonė padėjo mokyklai sukurti pirmąją Lietuvoje mokyklą, kurios ugdytiniai būtų mokomi išnaudojant gyvenamosios aplinkos gamtines, kultūrines, istorines sąlygas.

## Istorija

Rokų vidurinė mokykla išaugo iš 1919 m. Kauno apskrities Aukštosios Panemunės Rokų kaime atidarytos pradžios mokyklos. Jos ilgamečiai vedėjai buvo A. Valiūnas, V.Užkuraitytė-Rimienė, B. Paužaitė-Miniotienė, J. Gerulis, O. Nečiūnienė. Mokykla yra buvusi net penkiose Rokų kaimo vietose. 1968 m. prie Jiesios kraštovaizdžio draustinio dešiniojo šlaito pastatyta Rokų aštuonmetė mokykla. Jos kontingentą sudarė Patamulšėlio aštuonmetės, Rokų ir Rokelių pradinių mokyklų mokiniai bei dalis Kauno vidurinių mokyklų mokinių. 
1987 m. pastatytas priestatas su erdviais kabinetais, valgykla, didele sporto sale ir mokykla reorganizuota į Rokų vidurinę. Nuo 2000 m. rugsėjo 1 d. pradėtas profilinis mokymas.

Kauno Rokų vidurinė mokykla, sėkmingai įveikusi akreditacijos kriterijus,  2014 m. birželio 19 d. tapo Rokų gimnazija. 2022 m. ji pervadinta Prezidento Antano Smetonos gimnazija.

## Direktoriai
* 1968 m. Vladas Čižikas.
* 1978 m. ?
* 1981 m. Stanislovas Jucevičius
* 2012 m. Kristina Pažerienė
* 2021 m. Rūta Buinickienė

## Mokytojai

Rokų mokykloje dirbo žinomi muzikai – Leonas Ulevičius, V. Stulga, rašytojas Petras Venclovas, kraštotyrininkas J. B. Tamulevičus. 

## Mokiniai

Rokų mokyklą baigė buvęs Kauno apskrities viršininkas Kazys Starkevičius, mokslininkai Liudvikas Furmonavičius, Vilmantė Borutaitė, R. Micka, V. Staliūnaitė, V. Vaitiekūnaitė-Kaunelienė, E. Machtejevas, grafikė A. Onaitytė, tekstilininkės  Z. Raudonikytė-Mateiča, R. Čepulytė–Jasutienė, keramikas A. Rinkevičius, sportininkai Vidas Bičiulaitis, M. Belevičiūtė.

## Šaltiniai

## Nuorodos
* 
* Mokyklos svetainė
Kauno Gedimino sporto ir sveikatinimo gimnazija

**Kauno Gedimino sporto ir sveikatinimo gimnazija** – dieninė, savarankiško mokymosi bendrojo lavinimo mokykla Kaune, Aukštaičių g. 78, vykdanti pradinio, pagrindinio, vidurinio ir papildomo ugdymo programas. Įstaigos kodas 190133962.

## Istorija

1920 m. rugpjūčio 20 d. švietimo ministro įsakymu Kaune veikusi šešių klasių miesto mokykla perorganizuota į gimnaziją. 1924–1928 m. ji vadinosi 2-oji valstybinė gimnazija, 1928–1936 m. 3-oji valstybinė gimnazija. 1930 metais mokėsi 218 mokinių. Iki 1931 m. dėstyta lenkų kalba. 1940 m. spalio 1 d. mokykla pavadinta 3-ąja vidurine mokykla, 1946 m. 3-ąja mergaičių vidurine mokykla. Po kelerių metų atsisakyta atskiro berniukų ir mergaičių mokymo praktikos, mokyklai grąžintas 3-osios vidurinės mokyklos pavadinimas. 1954 m., įamžinant poetės Salomėjos Nėries atminimą, mokyklai suteiktas jos vardas. Po metų mokykloje įkurtas poetės muziejus.

Mokykla ilgą laiką neturėjo savo pastato, veikė nuomojamose patalpose Prezidento, Maironio, Kęstučio gatvėse. 1937 m. pastatytas specialus pastatas Aukštaičių g. 52. Nuo 1965 m., pakeitus namų numeraciją, mokyklos adresas yra Aukštaičių g. 78.

1928 m. išleista pirmoji 3-osios valstybinės gimnazijos laida. Mokyklą baigė 15 mokinių. Gimnazijoje didelis dėmesys skirtas užsienio kalbų mokymui. Nuo 2000 m. mokykloje vykdomas profilinis mokymas. 2009–2011 m. mokykla buvo renovuota. 2010 m. Kauno Salomėjos Nėries vidurinė mokykla pervadinta į Kauno Gedimino sporto ir sveikatinimo vidurinę mokyklą. 2015 m. mokykla reorganizuota į gimnaziją.

## Direktoriai
* 1928–1936 m. Jonas Baronas
* 1940–1941 m. Merkelis Račkauskas
* 1944–1958 m. Eleonora Janušauskaitė
* 1958–1960 m. Irena Aperaitienė
* 1960–1972 m. Jonas Šalkauskas
* 1972–1986 m. Irena Savickytė
* 1986–2001 m. Marijonas Binkis
* 2001–2019 m. Vladislovas Janiūnas
* 2020- m. Ričardas Butėnas

## Žymiausi mokytojai
* Danutė Teškevičienė
* Neringa Zalubienė
* Ramunė Žėkienė
* Rūta Gadeckienė (Lietuvių kalba)
* Daiva Mileckienė
* Rasa Razukevičiūtė

## Žymiausi mokiniai
* Petras Baršauskas, inžinierius energetikas
* Eduardas Vaitkus, gydytojas, politikas
* Alfonsas Bieliauskas, rašytojas
* Gražina Didelytė, grafikė
* Augustas Didžgalvis, fotografas
* Rimantas Didžgalvis, Kauno politikas
* Dalia Kutraitė-Giedraitienė, žurnalistė
* Egidijus Klumbys, signataras
* Loreta Kudarienė, Kauno politikė
* Gediminas Lašas, dizaineris
* Aušra Lėka, žurnalistė
* Jūratė Elena Norvaišienė, šokėja
* Linas Ryškus, prodiuseris
* Klaudijus Stanionis, politikas, viceministras
* Gintaras Šurkus, Alytaus politikas
* Julius Tamošiūnas, bibliografas
* Algirdas Žalnierius, archeologas
* Dainius Balčiūnas, UAB „Straujos Prekybos Sistemos“ direktorius
* Lukas Lekavičius, krepšininkas (Kauno "Žalgiris")

## Nuorodos
* Mokyklos svetainė